
7342   LØNSET

Iverksettelse av fellingstillatelse på jerv i Dindalen - Åmotsdalen

Vi viser til søknad om tillatelse til felling av jerv i Dindalen - Åmotsdalen fra Dindalen Beitelag mottatt hos oss 21.08.2003.

Bakgrunn

Dindalen beitelag opplyser i søknaden at det er funnet 3 sau drept av jerv i Dindalen - Åmotsdalen i løpet av de siste dagene. Dette bekreftes av Statens Naturoppsyn. Beitelaget opplyser også om at det savnes urovekkende mye lam i området.

Det er søkes om tillatelse til felling innenfor følgende avgrensede område:

Åmotsdalen i sør, fylkesgrensa i vest, Storhaugen – Håmmårbekken i nord og tilbake over Brattskarven.

Beitelaget ber om en vurdering av en ny fellingstillatelse dersom en eventuelt felt jerv på denne tillatelsen viser seg å være en årsvalp. Fylkesmannen vil vurdere dette nærmere hvis det viser seg at det felles en valp og at det søkes ny fellingstillatelse. Aktuelt skadebilde og antall igjenværende betingede fellingstillatelser vil være viktige momenter i en slik vurdering og Fylkesmannen finner det ikke riktig å gjøre disse vurderingene nå.  
Generelt

Ifølge forskrift til viltloven om forvaltning av bjørn, jerv, ulv og gaupe, fastsatt ved kgl res. Av 30. juni 2000 er det Direktoratet for naturforvaltning som kan gi fellingstillatelse på jerv og fastsette nærmere vilkår for eventuell fellingstillatelse. I brev av 06.06.2003 fra Direktoratet for naturforvaltning er fylkesmennene i Sør-Norge gitt myndighet til å iverksette felling på inntil 5 jerv i 2003. Ved vurdering av om fellingstillatelse skal gis skal fylkesmennene vurdere om vilkårene i forvaltningsforskriften § 3 er til stede.

I forskrift om forvaltning av bjørn, jerv, ulv og gaupe heter det i § 3. Felling for å forhindre skade på bufe og tamrein: 

For å forhindre at bjørn, jerv, ulv eller gaupe gjør skade på bufe eller tamrein, kan direktoratet treffe vedtak om felling av eget tiltak eller etter søknad. Fylkesmannen kan på samme vilkår treffe vedtak om felling av gaupe. 

Avgjørelsen skal bygge på en helhetsvurdering av skadenes betydning i forhold til behovet for vern av rovviltet, sett i henhold til prinsippet om differensiert forvaltning, jf. § 1. Ved utøvelsen av dette skjønnet skal det særlig tas hensyn til: 

a. størrelse og sammensetning av vedkommende rovviltbestand

b. områdets betydning som beitemark

c. skadenes omfang og betydning

d. potensialet for framtidige skader

Det understrekes i brevet at målet med fellingstillatelsen ikke er å regulere en rovviltbestand, men å felle mest mulig bestemte individer knyttet til bestemte situasjoner. Vedtak om felling skal være begrenset til et bestemt område, tidsrom og antall dyr. 

Kjerneområdet for jerv i Sør-Norge ble opphevet av Regjeringen fra og med 1. april 2002. I St. prp. Nr. 1 (2001-2002) heter det at jerv i Sør-Norge i større grad vil bli forvaltet ut i fra konfliktnivå i forhold til sau i utmark. Jerven i Sør-Norge forvaltes ut i fra et bestandsmål på minst 10-15 årlige ynglinger i hele Sør-Norge.

Fylkesmannens vurdering

Størrelse og sammensetning av vedkommende rovviltbestand

Årets yngleregistreringer viser at det sannsynligvis er minimum 17 ynglinger av jerv i Sør-Norge i 2003. Det vil si at bestandsmålet på 10-15 ynglinger i Sør-Norge er nådd. Tre av de påviste ynglingene er innenfor Oppdal kommunes grenser, og to av disse igjen ligger innenfor det omsøkte fellingsområdet. 

Områdets betydning som beitemark

Området karakteriseres som et viktig beiteområde for sau.

Skadenes omfang og betydning

Området har i flere år vært hardt utsatt for skader på sau voldt av jerv. Det er også tidligere i sommer dokumentert betydelige skader på sau i det aktuelle området og det ble etter innvilget fellingstillatelse felt en hannnjerv den 06.08.2003. Til tross for denne fellingen viser det seg nå at jerv fortsatt volder skade på sau i området.

Potensialet for framtidige skader

Beiteområdene i Dindalen - Åmotsdalen har over flere år hatt meget store tap forårsaket av jerv. Det er registrert to ynglinger innenfor det omsøkte fellingsområdet og faren for fortsatte skader i området er betydelig. Erfaringsmessig blir det mye skader når jerv yngler i et område med mye sau, og det er særlig mot slutten av beitesesongen at skadene blir store. 

Jervnemnda for Sør-Norge har den 06.08.2003 gjennomført vedtak om lisensjakt på opptil 17 jerv i Sør-Norge. Her er det vedtatt at skadefellinger gjennomført etter nemndas vedtak belastes kvoten til det enkelte jaktområdet (unntatt er årsvalper). 

Med bakgrunn i dette finner Fylkesmannen det forsvarlig å innvilge skadefelling ut i fra bestandssituasjonen for jerv i Sør-Norge.
Vedtak

Etter en totalvurdering av skadebildet og bestandssituasjonen for jerv finner Fylkesmannen i Sør-Trøndelag det riktig å gi tillatelse til felling av 1 jerv innenfor et avgrenset område  i Dindalen - Åmotsdalen i Oppdal kommune. 

Fylkesmannen vil ut fra faren for framtidige skader oppfordre brukere i området å vurdere tidlig nedsanking av sau for å forhindre skader. I denne sammenheng henviser vi også til vilkår stilt i brev fra oss av 28.04.2003 til beitelaga i Oppdal vedrørende midler til ekstraordinært tilsyn. 
Følgende betingelser er knyttet til fellingstillatelsen:

1. Fellingstillatelsen gjelder fra 21.08.2003. kl.14.00 til og med 28.08.2003 kl 24.00. Fellingstillatelsen gjelder innenfor for følgende område: Storhaugen, Brattskarven og Gottemsætra, Åmotselva vestover til innløpet av Flatbekken, rett linje til Svartdalskollen, videre til der hvor fylkesgrensa går over Storvatnet i Dindalen og tilbake til Storhaugen.

2. Fellingsforsøket vil bli vurdert utvidet både i forhold til geografisk avgrensning etter nærmere avklaringer og diskusjoner med kommunen. Dette gjelder også fortløpende endringer av fellingsområdet.

3. Det er kun jegere som er oppnevnt av kommunen som kan delta i fellingsforsøket. Kommunen skal ha en skriftlig oversikt over disse. Det forutsettes at kommunene sørger for at samtlige involverte i fellingsforsøket får en kopi av dette brevet, samt direktoratet sitt brev av 06.06.2003 før fellingsforsøket settes i gang.

4. Ved felling av jerv skal det nyttes våpen og ammunisjon godkjent for storviltjakt, jf Forskrift 22. mars 2002 nr. 150, om utøvelse av jakt og fangst.

5. Fellingslaget skal melde tilbake til Fylkesmannen jevnlig om gjennomføringen av fellingsforsøket. 

6. Felling av jerv skal omgående meldes til kommunen, Fylkesmannen og Statens Naturoppsyn. Meldingen skal inneholde opplysninger om tid og sted for fellingen. Fellingsstedet skal kunne påvises dersom Fylkesmannen krever dette.

7. Jerv som blir felt på denne tillatelsen er Viltfondets eiendom. Ingen kan derfor på noen måte gjøre seg nytte av felt jerv uten nærmere samtykke fra Direktoratet for naturforvaltning. Felte dyr skal så raskt som mulig bringes til Norsk institutt for naturforskning, Tungasletta 2, 7485 Trondheim. 

8. Med hjemmel i viltlovens § 52, siste ledd, gir Direktoratet for naturforvaltning tillatelse til bruk av løs hund under forsøk på felling dersom dette anses som aktuelt. Tillatelser etter bufeloven og/eller reindriftsloven må innhentes av jegerkorpset.

9. I medhold av forskrift om forvaltning av bjørn, jerv, ulv og gaupe § 3, gir DN fylkesmannen myndighet til å tillate nødvendig bruk av motorkjøretøy i forbindelse med transport av fellingspersonell og utstyr frem til aktuelt fellingsområde. Motorkjøretøy kan ikke nyttes under forsøk på felling eller under selve fellingen. Nødvendige tillatelser i henhold til motorferdselsloven må innhentes.

Fellingstillatelsen er gitt med hjemmel i Viltlovens § 12 og forskrift om forvaltning av bjørn, jerv, ulv og gaupe, fastsatt ved kgl. res. av 30.juni 2000 (vedlagt). Vedtaket kan innen 3 uker påklages til Direktoratet for naturforvaltning. Eventuell klage sendes via Fylkesmannen.

Stein-Arne Andreassen  (e.f.)
Bjørn Rangbru

miljøverndirektør
rådgiver

Vedlegg: 
Brev fra Direktoratet for Naturforvaltning av 06.06.03

Kopi:

Direktoratet for naturforvaltning



Statens naturoppsyn, 7340 Oppdal 



Oppdal kommune



Lensmannen i Oppdal



Fylkesmannen i Hedmark



Fylkesmannen i Oppland



Fylkesmannen i Møre og Romsdal


Embetsledelse og
Kommunal- og
Oppvekst- og
Sosial- og
Lamdbruks-
Miljøvern-


administrasjonsstab
beredskapsavdeling
utdanningsavdeling
helseavdeling
avdeling
avdeling

Telefon
73 19 90 06
73 19 90 06
73 19 93 50
73 19 93 00
73 19 90 05
73 19 90 05


Telefaks
73 19 91 01
73 19 91 01
73 19 93 51
73 19 93 01
73 19 90 66
73 19 92 30


E-post: postmottak@fm-st.stat.no
Internett: www.fylkesmannen.no/st

